రజినీ సాయం కోరుతున్న షారుఖ్
పాపం షారుఖ్ ఖాన్. బాలీవుడ్లో అతడి పరిస్థితి ఇప్పుడు ఏమాత్రం బాగా లేదు. ఒకప్పుడు హిందీ సినిమాల్ని ఏలి.. 'కింగ్ ఖాన్'.. 'బాద్ షా' అన్న పేర్లతో పిలిపించుకున్న షారుఖ్ ఖాన్ ఇప్పడు డిజాస్టర్ స్టార్ అనిపించుకుంటున్నాడు. గత కొన్నేళ్లలో వరుస ఫ్లాపులతో బాగా వెనుకబడిపోయాడు షారుఖ్. అతడి తాజా సినిమా 'జబ్ హ్యారీ మెట్ సెజాల్' కూడా పెద్ద డిజాస్టర్ అయింది. దీంతో షారుఖ్ ఖాన్ మార్కెట్ బాగా దెబ్బ తినేసి.. అతడి భవిష్యత్తే అగమ్య గోచరంగా తయారైంది. ఈ పరిస్థితుల్లో తనకు హిట్టిచ్చే దర్శకుడెవరా అని చూస్తున్నాడు షారుఖ్. అతను ప్రస్తుతం కబీర్ ఖాన్ ను నమ్ముకున్నట్లు సమాచారం.
సల్మాన్ ఖాన్‌తో 'భజరంగి భాయిజాన్' లాంటి బ్లాక్ బస్టర్ ఇచ్చిన కబీర్ ఖాన్.. ఈ మధ్యే అదే హీరోతో 'ట్యూబ్ లైట్' లాంటి డిజాస్టర్ ఇచ్చాడు. అయినప్పటికీ షారుఖ్ అతడితో జట్టు కట్టబోతుండటం విశేషం. వీళ్లిద్దరి కాంబినేషన్లో 'సిద్వాత్' అనే సినిమా రాబోతోంది. షారుఖే స్వయంగా ఈ చిత్రాన్ని నిర్మించనున్నాడు. ఈ చిత్రంలో దీపికా పదుకొనే కథానాయికగా నటిస్తుందట. ఇంతకుముందు షారుఖ్-దీపిక కాంబినేషన్లో 'చెన్నై ఎక్స్ ప్రెస్' లాంటి బ్లాక్ బస్టర్ వచ్చింది. ఆ చిత్రంలో లుంగీ డ్యాన్స్ పాటలో రజినీ నామ జపం చేశాడు షారుఖ్. ఆ సెంటిమెంటును దృష్టిలో పెట్టుకుని.. 'సిద్వాత్'లో రజినీతో ఓ అతిథి పాత్ర చేయించాలని చూస్తున్నాడట. అంతే కాక సల్మాన్ ఖాన్ కోసం కూడా ఇందులో ఓ అతిథి పాత్ర పెడుతున్నట్లు సమాచారం. మరోవైపు ఇందులో ప్రభాస్ కూడా క్యామియో చేస్తాడన్న ఊహాగానాలు నడుస్తున్నాయి. ఐతే ప్రభాస్ సంగతేమో కానీ.. సల్మాన్, రజినీ మాత్రం ఈ చిత్రంలో నటించడం ఖాయమంటున్నారు.
rajinee saayam korutunna sharukh
paapam sharukh khan. balivudlo atadi paristhiti ippudu ematram baga ledu. okappudu hindi sinimaalni eli.. 'king khan'.. 'bad shaa' anna paerlatho pilipinchukunna sharukh khan ippadu dizaster star anipinchukuntunnaadu. gatha konnellalo varusa flapulatho baga venukabadipoyadu sharukh. atadi taja sinima 'jab harri mett sejal' kuudaa pedda dizaster ayindi. deentho sharukh khan market baga debba tinesi.. atadi bhavishyatte agamya gocharamgaa tayaaraindi. ee paristhitullo tanaku hittichhe darsakudevara ani chustunnadu sharukh. atanu prastutam kabir khan nu nammukunnatlu samacharam.
salman khanito 'bhajarangi bhaizan' lanti black buster ichina kabir khan.. ee madhye adhe heerotho 'tube liet' lanti dizaster ichadu. ayinappatiki sharukh atadito jattu kattabotundatam visesham. veelliddari combinationlo 'sidwat' ane sinima rabotondi. sharukhe swayamgaa ee chitraanni nirminchanunnadu. ee chitramlo deepika padukone kathaanaayikagaa natistundata. intakumundu sharukh-deepika combinationlo 'chennai ex press' lanti black buster vachindi. aa chitramlo lungee dans paatalo rajinee naama japam cheshaadu sharukh. aa centimentunu drushtilo pettukuni.. 'sidwat'loo rajineetho oo athithi paatra cheyinchaalani chustunnadata. anthe kaaka salman khan kosam kuudaa indulo oo athithi paatra pedutunnatlu samacharam. marovaipu indulo prabhas kuudaa camio chestadanna oohaagaanaalu nadustunnaayi. aithe prabhas sangatemo cony.. salman, rajinee maatram ee chitramlo natinchadam khaayamantunnaru.